VL ตั้งเป้ารายได้ปี 66 โต 20% เซ็น MOA ซื้อเรือมือสอง “แดนปลาดิบ” เสริมทัพ
VL เข้าลงนาม MOA เตรียมจัดซื้อเรือมือสองลำใหม่จากประเทศญี่ปุ่น พร้อมรับเรือภายในเดือนมี.ค.นี้ พร้อมตั้งเป้ารายได้ปี 66 โต 15-20% ตอกย้ำความเป็นผู้นำธุรกิจการขนส่งปิโตรเลียมและเคมีภัณฑ์ทางทะเล ทั้งในประเทศและระดับภูมิภาคเอเชีย
VL เข้าลงนาม MOA เตรียมจัดซื้อเรือมือสองลำใหม่จากประเทศญี่ปุ่น พร้อมรับเรือภายในเดือนมี.ค.นี้ พร้อมตั้งเป้ารายได้ปี 66 โต 15-20% ตอกย้ำความเป็นผู้นำธุรกิจการขนส่งปิโตรเลียมและเคมีภัณฑ์ทางทะเล ทั้งในประเทศและระดับภูมิภาคเอเชีย
2 ก.พ. 2566

นางชุติภา กลิ่นสุวรรณ ประธานเจ้าหน้าที่บริหาร บริษัท วี.แอล. เอ็นเตอร์ไพรส์ จำกัด (มหาชน) หรือ VL กล่าวว่า บริษัทได้มีการลงนามใน MOA ร่วมกับประเทศญี่ปุ่น เตรียมจัดซื้อเรือมือสองลำใหม่ VL.24 ขนาด 4,947 DTW สามารถรับน้ำหนักบรรทุกได้ถึง 6,430 ลูกบากศ์เมตร โดยมีกำหนดรับเรือภายในเดือนมีนาคม 2566 บริษัทสามารถชนะการประมูลเรือลำนี้มาครอบครอง ทำให้กองเรือ VL มีทั้งหมด 13 ลำ อีกทั้งยังมีขนาดบรรทุกน้ำหนักเรือรวม 43,868 DWT อีกด้วย
ทั้งนี้ หากจัดเรือขนส่ง เรือ VL ถือเป็นลำดับต้นของกองเรือน้ำมันในประเทศไทยทั้งภาพรวมธุรกิจที่เติบโตต่อเนื่อง เสริมด้วยศักยภาพความแข็งแกร่งของกลุ่มลูกค้าที่เป็นพันธมิตร และตั้งเป้ารายได้ปี 2566 เติบโตไม่ต่ำกว่า 15-20% ตอกย้ำความเป็นผู้นำธุรกิจการขนส่งปิโตรเลียมและเคมีภัณฑ์ทางทะเลทั้งในประเทศและระดับภูมิภาคเอเชีย